ร้านอาหารชื่อดัง 10 ร้าน ใน LINE MAN Kitchen เกษตร-นวมินทร์ @ PTT Station มีร้านอะไรบ้าง
OR ร่วมกับ LINE MAN Wongnai นำร่องเปิดบริการ LINE MAN Kitchen @ PTT Station เป็นบริการ Cloud Kitchen ในปั๊มน้ำมันแห่งแรกในประเทศไทย รวม 10 ร้านดังให้ลูกค้าสามารถสั่ง Delivery หรือมา Pick-up อาหารที่สั่งได้ ที่ปั๊ม ปตท สาขามัยลาภ  บริการสั่งอาหารแบบ Delivery ได้รับความนิยมเพิ่มสูงขึ้นเรื่อยๆ แต่อุปสรรคประการหนึ่งคือ ร้านอาหารอยู่ไกลจากบ้านลูกค้า ทำให้ไม่มีโอกาสได้กินอาหาร หรือ ใช้เวลาในการส่งนาน ซึ่งหนึ่งในทางออกคือ การมี Cloud Kitchen กระจายตัวอยู่ในหลายพื้นที่ เพื่อรับออเดอร์และปรุงอาหาร จากนั้นไรเดอร์ก็สามารถมารับไปส่ง หรือแม้แต่ลูกค้าจะมา Pick-up เองก็ได้ ดังนั้น บริษัท ปตท. น้ำมันและการค้าปลีก จำกัด (มหาชน) หรือ OR และ LINE MAN Wongnai จึงร่วมมือกันเปิดตัว LINE MAN Kitchen @ PTT Station ขึ้นเป็นแห่งแรกในประเทศไทย ที่สถานีบริการน้ำมัน ปตท สาขามัยลาภ  สำหรับ PTT STATION มีแนวคิดในการพัฒนาให้พื้นที่ของสถานีบริการหรือปั๊มน้ำมันมีสินค้าและบริการที่หลากหลายการร่วมกับ LINE MAN Wongnai เปิดให้บริการ LINE MAN Kitchen @ PTT Station เป็นการสร้างบริการและโอกาสทางธุรกิจใหม่ให้เกิดขึ้น อำนวยความสะดวกกับผู้ใช้บริการให้สามารถสั่งอาหารจากร้านอาหารชื่อดังที่อยู่ในระยะทางที่ไกลจากพื้นที่นั้นๆ ได้สะดวกยิ่งขึ้น รวมถึงยังช่วยอำนวยความสะดวกผู้บริโภคที่เข้ามาใช้บริการที่สถานีบริการน้ำมัน PTT Station ให้สามารถสั่งอาหารแบบ Pick-Up หรือรับกลับบ้านได้อีกด้วย สำหรับ LINE MAN Kitchen เกษตร-นวมินทร์ @ PTT Station แห่งนี้ตั้งอยู่ในสถานีบริการน้ำมัน PTT Station สาขามัยลาภ โดยมีร้านอาหารชื่อดังรวม 10 ร้าน ได้แก่ Pacamara, NOBRAND, Ekkamai Macchiato, Hinoya Sushi Express Bomberdog, Zaap Classic Under 360, ราชาคอหมูย่าง โจ๊กสามย่าน ดิ เอ็มไพร์ และฮั่วเซ่งฮงติ่มซำ  นอกจากนี้ ผู้บริโภคยังสามารถสั่งเครื่องดื่มจากร้าน Café Amazon ใน PTT Station สาขามัยลาภ ในออร์เดอร์เดียวกับการสั่งอาหารจากร้านค้าใน LINE MAN Kitchen เกษตร-นวมินทร์ @ PTT Station สาขามัยลาภ ได้อีกด้วย สำหรับ LINE MAN Kitchen สาขาเกษตร-นวมินทร์ ถือเป็น Flagship Cloud Kitchen ของ LINE MAN ยึดพื้นที่กรุงเทพฯ ฝั่งตะวันออกเฉียงเหนือ ซึ่งเมื่อรวมกับสองสาขาที่เปิดให้บริการก่อนหน้านี้ในย่านปุณณวิถีและปทุมวัน ทำให้ LINE MAN Kitchen สามารถให้บริการครอบคลุมพื้นที่ในจุดยุทธศาสตร์ของกรุงเทพฯ ที่มีอัตราเติบโตในด้านการใช้งานฟู้ดเดลิเวอรี่  LINE MAN Kitchen ได้คัดเลือกร้านอาหารที่ได้รับความนิยมจากผู้ใช้งาน LINE MAN จากทั่วกรุงเทพฯ มารวมกัน เพื่ออำนวยความสะดวกให้ลูกค้าย่านเกษตร-นวมินทร์ได้สั่งอาหารจากร้านโปรดให้ได้อาหารได้รวดเร็วขึ้น ค่าส่งถูกลง รวมถึงสามารถสั่งอาหารได้หลากหลายประเภทในออร์เดอร์เดียว ไม่ว่าจะเป็น อาหารจานเดียว อาหารไทย อาหารญี่ปุ่น เครื่องดื่ม ของหวาน ฯลฯ ที่ตอบโจทย์มื้ออาหารทุกช่วงเวลาของลูกค้าทุกคนที่ต้องการสั่งอาหารหลายอย่างพร้อมกัน พร้อมโปรโมชั่นเด็ดๆ มากมาย ในขณะเดียวกัน LINE MAN Kitchen จะช่วยร้านอาหารขยายฐานลูกค้าข้ามเขตโดยไม่ต้องมีหน้าร้าน ลดต้นทุนเพราะสามารถใช้งานระบบครัวและอุปกรณ์มาตรฐานครบครัน พร้อมทั้งระบบบริหารจัดการร้านอาหารที่ล้ำหน้า โดย LINE MAN Wongnai มีแผนระยะยาวในการเพิ่มจำนวนร้านอาหารและสาขาของ LINE MAN Kitchen ร่วมกับพันธมิตรสำคัญอย่าง OR ในอนาคต โดยตั้งเป้าเพิ่มยอดสั่งจากย่านเกษตร-นวมินทร์ ประมาณ 2 เท่า สรุป ก่อนหน้านี้ LINE MAN Kitchen มีเปิดปุณณวิถี และ ปทุมวัน เพื่อรองรับการสั่ง Delivery ในสองพื้นที่ดังกล่าว ครั้งนี้ข้ามฝั่งมาเปิดย่านเกษตร-นวมินทร์ ข้อดีชัดเจนคือ ร้านอาหารไม่ต้องเปิดสาขา แต่ได้มีโอกาสรับออเดอร์จากคนที่อยู่อาศัยทางนี้ โดยไม่ต้องเสียค่าส่งแพงๆ และไม่ต้องรอออเดอร์นานเกินไป ซึ่งมีผลต่อรสชาติความอร่อยของอาหาร ต้องรอดูว่าจะมีสาขาต่อไปที่ไหน Disclaimer: Brand Inside เป็นบริษัทในเครือ LINE MAN Wongnai
LINE MAN Kitchen เกษตร-นวมินทร์ @ PTT Station ตั้งอยู่ในสถานีบริการน้ำมัน PTT Station สาขามัยลาภ โดยมีร้านอาหารชื่อดังรวม 10 ร้าน ได้แก่ Pacamara, NOBRAND, Ekkamai Macchiato, Hinoya Sushi Express Bomberdog, Zaap Classic, Under 360, ราชาคอหมูย่าง, โจ๊กสามย่าน, ดิ เอ็มไพร์ และฮั่วเซ่งฮงติ่มซำ นอกจากนี้ ผู้บริโภคยังสามารถสั่งเครื่องดื่มจากร้าน Café Amazon ใน PTT Station สาขามัยลาภ ในออร์เดอร์เดียวกับการสั่งอาหารจากร้านค้าใน LINE MAN Kitchen เกษตร-นวมินทร์ @ PTT Station สาขามัยลาภ ได้อีกด้วย